PEDUNCULUS flor alis sesquipedalis, ramosas, teres, firmus, crassiusculus, nudus, 
livide glaucescens. Rami ad basin bracteis duabus lanceolato-acutis instructi. 
FLORES racemosi , erecti , breve pedicellati; bracteae lanceolatae pedicello paulo 
longiores. 
PERIANTHIUM tubulosum, cylindraceo-hexagonum, viridulum, verruculatim, 
verrucis spongiosis albis ad angulos crenulato-confluentibus validis , limbo regulari ; laciniae 
obtusae, flavidae, exteriores erecto-patulae, interiores conniventes. 
STAMINA periantkii tubo breviora, alternalim inaequalia. Filamenta subulata, 
flavicantia. Antherae parvae , luteae. 
PISTILLUM. Ovarium cylindraceo-trigonum. Stylus flavus, longitudine ovarii, 
et filamenta breviora adaequans. Stigma simplex, subglobosum. 
CAPS ULA cylindraceo-trigona. 
Habitat in Prom. b. spei. — Floret mense Jul. — Sept, 
Observ. Haec antiqua hortorum incola a caeteris congeneribus differt foliis erectioribus, 
cylindraceo nec quinqueangulatim imbricantibus, et perianthii tubo, praecipue ad 
angulos, verrucis spongiosis albis rugoso. Linnaei AI. spiralis, cujus flores crenatos 
dicit, absque dubio huc referenda est. 
